L'objectiu d'aquesta col·lecció de guies sobre el Camí de Sant Jaume és donar a conèixer els diferents trams de la ruta.
Les guies contenen referents històrics i culturals del Camí, així com indicacions per preparar el pelegrinatge, plànols de cada etapa i informació sobre allotjaments turístics on es pot fer nit.
Aquesta guia proposa un viatge a través dels llocs de Catalunya que foren escenari principal de la vida d'Oliba, comte, abat i bisbe, figura de talla europea i protagonista destacat del naixement de Catalunya a l'edat mitjana.
D'altra banda, amb aquesta publicació es commemora el mil·lenari de la proclamació d'Oliba com a abat de Ripoll.
La present publicació us permet recórrer els principals escenaris de la vida i l'obra d'Oliba situats a ambdós costats dels Pirineus, i fa dues propostes de recorregut: una primera ruta a peu, a través d'un sender que uneix Montserrat amb Cuixà i Sant Martí del Canigó, i una segona en cotxe, travessant carreteres convencionals.
En tots dos casos el recorregut us permetrà conèixer i gaudir d'alguns dels indrets, paisatges i monuments més representatius del patrimoni material i immaterial dels antics comtats catalans.
Només disponible en versió electrònica.
La guia proposa un recorregut per la Catalunya Nova seguint la Ruta dels Castells de Frontera.
Una ruta que permet conèixer un dels patrimonis històrics, monumentals i culturals més destacats del país i poder-ne gaudir.
Un recorregut pels principals escenaris catalans de la Guerra de Successió és el que aporta aquesta nova guia alhora que ofereix als visitants i, molt especialment, a les persones interessades pel turisme cultural, noves claus que ajuden a gaudir de la visita.
Aquesta guia dóna a conèixer el ric patrimoni que atresora el litoral català en matèria de fars, doncs al llarg de la costa catalana, d'uns 500 km de longitud, n'hi ha més d'una vintena.
A més a més del fars, el lector trobarà una referència breu a la gran diversitat de museus marítims, centres d'interpretació i altres equipaments que posen en valor la rica tradició marinera de Catalunya.
Amb aquesta guia es vol donar a conèixer i posar a l'abast dels catalans i també de les persones que visiten Catalunya els principals escenaris d'aquells anys de guerra en què Catalunya arribà a ser incorporada a la França Imperial.
Aquesta guia posa a l'abast del turista l'herència jueva catalana mitjançant quatre rutes que recorren Catalunya de llevant a ponent i descriuen els aspectes més destacats de la història de la presència jueva.
Aquesta guia presenta Catalunya a través del testimoni d'una selecció d'autors i personalitats de totes les èpoques que han dit o escrit quelcom interessant sobre el nostre país i la seva gent.
Guia turística de la ruta del Pirineu Comtal, dedicada a la història del naixement de Catalunya.
Entre l'Empordà i la Ribagorça, i amb el Pirineu sempre com a teló de fons, la ruta travessa els escenaris dels fets, els personatges i les llegendes que van donar identitat al nostre país entre els segles IX i XII.
Un recorregut entre esglésies, monestirs, castells i viles que mantenen el testimoni de la Catalunya del feudalisme, el romànic i les creuades.
La guia recull cinquanta quatre santuaris catalans organitzats per bisbats.
De cada santuari es fa una petita ressenya històrica i geogràfica que es complementa amb informació pràctica (adreces, telèfons, serveis...)
Aquesta guia té per fil conductor la vida, l'obra i els principals referents geogràfics —Montserrat, el Canigó, el Montseny— d'un poeta i escriptor veritablement nacional.